《满路花》
宋代·杨泽民

双眼滟秋波，两脸凝春雪。尊前初见处，琴心绝。千磨百难，石上初簪折。人非天样阔。车马难通，奈何没个关节。

深盟密约，啮臂曾流血。须知弦断有，鸾胶接。别离日久，转觉归心切。先把新词说。憔悴相容，怕伊相见离别。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。